3. การประกอบธุรกิจของแต่ละสายผลิตภัณฑ์

บริษัทฯ
ดำเนินธุรกิจจัดจำหน่ายผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
ด้วยรายการสินค้ากว่า 2,000 รายการ ซึ่งสามารถแบ่งออกเป็น 2 สายผลิตภัณฑ์ ดังนี้

1.  ผลิตภัณฑ์ภายใต้ลิขสิทธิ์ตราสินค้าของบริษัท

2.  ผลิตภัณฑ์ภายใต้ตราสินค้าชั้นนำทั้งในประเทศและนำเข้าจากต่างประเทศ ซึ่งบริษัทฯ
    เป็นตัวแทนจำหน่าย

ลักษณะผลิตภัณฑ์

ผลิตภัณฑ์ของบริษัทฯ สามารถแบ่งออกเป็น 7 กลุ่มผลิตภัณฑ์ ดังนี้

1.  ระบบผนังกั้นห้องภายในอาคาร (Commercial Partitioning Systems) อาทิ ALLOY
    Partitioning Systems, Clestra Partitioning Systems, BSM Partitioning

2.  ระบบอุปกรณ์สำหรับประตู (Architectural Door Hardware) อาทิ ALLOY Hardware
    เพื่อตอบสนองทุกความต้องการของงานระบบประตู หลากหลายสไตล์
    เหมาะสำหรับงานตกแต่งที่ทันสมัยและมีดีไซน์ที่เป็นเอกลักษณ์

3.  ผลิตภัณฑ์ระบบผนังและฝ้าเพดาน (Fast Track Wall & Ceiling Systems) อาทิ
    ผลิตภัณฑ์เพื่องานตกแต่งภายใน ทั้งงานฝ้าเพดาน และผนังภายในยิปซัม เช่น ช่องฝ้าเซอร์วิส,
    ฉนวนกันความร้อน, ซีลาย บีเอสเอ็ม มอก. และวัสดุอุปกรณ์ต่างๆ ในตราสินค้า บีเอสเอ็ม
    (BSM) ปูนยิปซัม โครงคร่าวเหล็กชุบสังกะสี และผลิตภัณฑ์ที่เกี่ยวข้อง

4.  ผลิตภัณฑ์พรม (Carpet) พรมปูพื้นที่มีคุณสมบัติพิเศษในการป้องกันความเปียกชื้น
    และเป็นผลิตภัณฑ์ที่เป็นมิตรกับสิ่งแวดล้อม อาทิ พรม C&A

5.  ผลิตภัณฑ์ไม้เพื่อสิ่งแวดล้อม (Sustainable Timber Solutions) อาทิ ผลิตภัณฑ์ไม้สน,
    ไม้ MDF, ไม้แข็ง Lignia เป็นต้น และด้วยความใส่ใจด้านสิ่งแวดล้อมที่บริษัทฯ
    ตระหนักถึงเสมอ เราจึงมุ่งมั่นนำเสนอผลิตภัณฑ์ไม้ที่เป็นมิตรกับสิ่งแวดล้อม

6.  ผลิตภัณฑ์ระบบประตูและหน้าต่างอัจฉริยะ (Architectural Window & Door Systems)
    อาทิ ระบบประตูและหน้าต่างอลูมิเนียมอัจฉริยะ Fletcher
    ซึ่งมีจุดเด่นเน้นการใช้งานง่ายผสานกับดีไซน์อย่างลงตัว แข็งแรง ทนทาน,
    อุปกรณ์ประตูระบบต่างๆ

7.  ผลิตภัณฑ์ก่อสร้างทั่วไป (General Building Products) อาทิ ระบบเพดาน
    และระบบผนังเบา ภายใต้ตราสินค้า “Gyproc” ผลิตภัณฑ์ไฟเบอร์ซีเมนต์ “SHERA”,
    กระเบื้องมุงหลังคา “ห้าห่วง” เครื่องมือ อุปกรณ์ป้องกัน วัสดุซ่อมแซมรอยต่อ และยาแนว
    Ameron, Fuller และ A-Seals เป็นต้น

บริษัทฯ
เน้นจัดหาผลิตภัณฑ์ก่อสร้างตกแต่งภายในมาจำหน่ายเฉพาะผลิตภัณฑ์ที่มีรูปแบบดีไซน์สวยงามและทันสมัย
รวมไปถึงวัสดุที่ใช้ผลิตจะต้องมีคุณภาพดี
ผสมผสานกับกลยุทธ์การตลาดโดยเฉพาะการให้บริการที่จัดส่งสินค้าที่รวดเร็ว
รวมถึงการคิดค้นนวัตกรรมและสร้างสรรค์ผลิตภัณฑ์ใหม่สม่ำเสมอ
เพื่อให้ครอบคลุมและตอบสนองความต้องการของผู้ออกแบบ
ผู้รับเหมาและลูกค้ากลุ่มเป้าหมายของบริษัทฯ นอกจากนี้ บริษัทฯ
ยังมีทีมงานที่เชี่ยวชาญและมีประสบการณ์สูงในการให้คำปรึกษาแก่กลุ่มลูกค้า
และคอยช่วยเหลือลูกค้าในด้านการออกแบบตกแต่งภายในและการเลือกใช้ผลิตภัณฑ์ที่เหมาะสมกับรูปแบบของงานตกแต่งภายใน

ตารางสรุปประเภทผลิตภัณฑ์และคุณสมบัติของผลิตภัณฑ์

+---------------------+-------------------+---------------------------+
| ผลิตภัณฑ์              | รูปภาพตัวอย่างผลิตภัณฑ์ | การใช้งาน/คุณสมบัติ           |
+=====================+===================+===========================+
| 1.                  |                   |                           |
| ระบ                 |                   |                           |
| บผนังกั้นห้องภายในอาคาร |                   |                           |
| (Commercial         |                   |                           |
| Partitioning        |                   |                           |
| Systems)            |                   |                           |
+---------------------+-------------------+---------------------------+
| -                   | []                | ผลิตภัณฑ์ตกแต่งภายในสำนักงาน   |
|  ผลิตภัณฑ์เฟรมผนังกั้นห้อง |                   | อาทิ ระบบเฟรมผนังกั้นห้อง      |
|     ตราสินค้า ALLOY   |                   | เป็นต้น                     |
|     Partition,      |                   | ซึ่งผลิตภัณฑ์ตกแต่งภายในสำนักงาน |
|                     |                   |                           |
|   BSM Partition,    |                   |                           |
|   Clestra           |                   |                           |
|   Partition, Matrix |                   |                           |
|   Partition, and    |                   |                           |
|   Specialty Glass   |                   |                           |
+---------------------+-------------------+---------------------------+
| 2.                  |                   |                           |
| ระบบอุปกรณ์สำหรับประตู  |                   |                           |
| (Architectural Door |                   |                           |
| Hardware)           |                   |                           |
+---------------------+-------------------+---------------------------+
| -   ระบ             | []                | ระบบเฟรมอลูมิเนียมสำเร็จรูป    |
| บเฟรมอลูมิเนียมสำเร็จรูป |                   | ใ                         |
|                     |                   | ช้ในการกั้นระบบผนังภายในอาคาร |
| มือจับสแตนเลสและอุปกรณ์ |                   | สวยงาม ทันสมัย ดูมีสไตล์       |
|                     |                   | และช่วยส                   |
|   ตราสินค้า “ALLOY”   |                   | ร้างบรรยากาศในการทำงานที่ดีขึ้น |
+---------------------+-------------------+---------------------------+
| 3.                  |                   |                           |
| ผลิตภ                |                   |                           |
| ัณฑ์ระบบผนังและฝ้าเพดาน |                   |                           |
| (Fast Track Wall &  |                   |                           |
| Ceiling Systems)    |                   |                           |
+---------------------+-------------------+---------------------------+
| -                   | []                | ชุดผลิตภัณฑ์สำหรับงานฝ้าเพดาน   |
|   ระบบโครงคร่าวเพดาน |                   | ถูกออกแบบตามมาตรฐานสากล    |
|                     |                   | เพื่อให้ง่ายในการติดตั้ง         |
|   ตราสินค้า BSM TIS,  |                   | โครงสร้างแข็งแรง ปลอดสนิม    |
|   BSM 40            |                   | สามารถออกแบบได้หลายรูป      |
|                     |                   | แบบเพื่อตกแต่งภายในเหมาะสำหร |
|                     |                   | ับบ้านพักอาศัยและอาคารสำนักงาน |
+---------------------+-------------------+---------------------------+
| -                   | []                | ระบบผนังที่สามารถใช้กับผนังเปียก |
|    ระบบผนังอัลตร้าวอลล์ |                   | เช่น ห้องน้ำ หรือ ห้องครัว      |
|                     |                   | และผนังแห้ง เช่น ห้องนอน      |
|   ตราสินค้า           |                   | ห้องนั่งเล่น                  |
|   “ULTRAWALL”       |                   | สามา                      |
|                     |                   | รถป้องกันเสียงรบกวนจากภายนอก |
|                     |                   | และป้องกันน้ำได้เป็นอย่างดี      |
+---------------------+-------------------+---------------------------+
| -   ช               | []                | ผลิตด้วยเทคโนโลยีมาตรฐาน     |
| ่องเปิดฝ้าเพดานสำเร็จรูป |                   | เพื่อต                      |
|                     |                   | อบสนองงานที่ต้องการความพิถีพิถัน |
|   ตราสินค้า “BSM      |                   | มีความปลอดภัย               |
|   SERVE BOARD”      |                   | สะดวกในการใช้งาน           |
|                     |                   | ประหยัดเวลาติดตั้ง แข็งแรง     |
|                     |                   | เปิดปิดง่าย ไร้รอยต่อ          |
|                     |                   | และทาสีได้ตามต้องการ         |
+---------------------+-------------------+---------------------------+
| -                   | []                | บัวตกแต่งขอบเพดานยิบซั่ม       |
|    บัวตกแต่งเพดานยิบซั่ม |                   | เข้าม                      |
|                     |                   | ุมรอยต่อระหว่างฝ้าเพดานและผนัง |
|   ตราสินค้า “Ceiling  |                   | เพื่อความสวยงาม             |
|   Décor”            |                   | อีก                        |
|                     |                   | ทั้งยังไม่ทำให้เกิดมลพิษเมื่อโดนไฟ |
|                     |                   | ซึ่งแตกต่างจากบัวชนิดอื่นๆ       |
+---------------------+-------------------+---------------------------+
| -   ฉนวนกันความร้อน   | []                | ฉนวนกันความร้อน ลดเสียง      |
|                     |                   | ลดความร้อน และป้องกันไฟ      |
|   ตราสินค้า “BSM      |                   | ใช้สำหรับสำนักงาน ศูนย์การค้า   |
|   Infillwall”       |                   | อาคารแสดงสินค้า โรงพยาบาล   |
+---------------------+-------------------+---------------------------+
| 4. ผลิตภัณฑ์พรม        |                   |                           |
| (Carpet)            |                   |                           |
+---------------------+-------------------+---------------------------+
| -   พรมปูพื้นชนิดพิเศษ   | []                | พรมปูพื้นที่มีคุณสมบ             |
|                     |                   | ัติพิเศษในการป้องกันความเปียกชื้น |
|   ตราสินค้า “C&A”     |                   | เหมาะสำหรับโรงพยาบาล       |
|                     |                   | สำนักงาน                   |
+---------------------+-------------------+---------------------------+
| 5.                  |                   |                           |
| ผลิตภัณฑ์ไม้เพื่อสิ่งแวดล้อม |                   |                           |
| (Sustainable Timber |                   |                           |
| Solutions)          |                   |                           |
+---------------------+-------------------+---------------------------+
| -   ผลิตภัณฑ์ไม้สน, ไม้  | []                | ไม้สำหรับงานโครงส           |
|     MDF,            |                   | ร้างและงานตกแต่งภายในภายนอก |
|                     |                   | ผลิตจากไม้ธรรมชาติจากป่าปลูก   |
|   ไม้ตกแต่ง ตราสินค้า   |                   | ทนแดด ทนฝน ปลอดภัยจากปลวก  |
|   Eco-One, Dura     |                   | และการผุผัง รับประกันคุณภาพนาน |
|   Pine, Lignia      |                   | 25 ปี                      |
+---------------------+-------------------+---------------------------+
| 6.                  |                   |                           |
| ผลิตภัณฑ์ระบบ          |                   |                           |
| ประตูและหน้าต่างอัจฉริยะ |                   |                           |
| (Architectural      |                   |                           |
| Window & Door       |                   |                           |
| Systems)            |                   |                           |
+---------------------+-------------------+---------------------------+
| -   ระบบประตูหน้าต่าง  | []                | เป็นระบบที่มีรางเลื่อนอยู่ด้านบน   |
|                     |                   | และกา                     |
|   ตราสินค้า           |                   | รป้องกันฝุ่นและน้ำเข้ารางด้านล่าง |
|   “FLETCHER”        |                   | ทำให้ไม่เป็นสนิม              |
|                     |                   | รวมทั้งง่ายต่อการพับเก็บ        |
|                     |                   | ดีไซน์สวยงาม ทันสมัย          |
|                     |                   | รับประกันคุณภาพนาน 7 ปี       |
+---------------------+-------------------+---------------------------+
| 7. ผลิตภัณฑ์ก่อสร้างทั่วไป |                   |                           |
| (General Building   |                   |                           |
| Products)           |                   |                           |
+---------------------+-------------------+---------------------------+
| -   ผลิตภัณฑ์ยิบซั่ม      | []                | ผล                        |
|                     |                   | ิตภัณฑ์ยิบซั่มใช้สำหรับงานฝ้าเพดาน |
|   ตราสินค้า “Gyproc”  |                   | และผนังภายใน พื้นผิวเรียบ      |
|                     |                   | สวยงาม                    |
|                     |                   | ตกแต่งง่ายและมีความทนทาน     |
|                     |                   | ติดตั้งง่ายและมีน้ำหนักเบา ได้รับ  |
|                     |                   | ISO9002 และมาตรฐาน มอก.   |
+---------------------+-------------------+---------------------------+
| -   ระบบโครงคร่าวผนัง | []                | ใ                         |
|     เพดานที-บาร์      |                   | ช้ในการติดตั้งระบบโครงคร่าวผนัง |
|                     |                   | และฝ้าเพดาน ติดตั้งง่าย รวดเร็ว |
|   ตราสินค้า “Gyproc”  |                   | ให้ความแข็งแรงดีเยี่ยม ได้รับ    |
|                     |                   | ISO9002 และมาตรฐาน มอก.   |
+---------------------+-------------------+---------------------------+
| -   เครื่องมือช่าง      | []                | เครื่องมือและอุปกรณ์           |
|                     |                   | สำหรับงานช่างฝีมือต่างๆ        |
+---------------------+-------------------+---------------------------+
| -   อุปกรณ์เสริม       | []                | เครื่องมือและอุปกรณ์ก่อสร้างทั่วไป |
|                     |                   | วัสดุซ่อมแซมรอยต่อ กาว ซิลิโคน  |
|                     |                   | และอื่นๆ อีกมากมาย           |
+---------------------+-------------------+---------------------------+

ตราสินค้าภายใต้ลิขสิทธิ์ของบริษัทฯ

[]

ตราสินค้าภายใต้ลิขสิทธิ์ของเจ้าของผลิตชั้นนำทั้งในประเทศและต่างประเทศ

ที่บริษัทฯ เป็นตัวแทนจำหน่าย

[]

การตลาดและภาวะการแข่งขัน

กลยุทธ์ทางด้านการตลาด (Marketing Strategies)

บริษัทฯ มีกลยุทธ์ทางด้านการตลาด โดยการจำหน่ายผลิตภัณฑ์ก่อสร้างตกแต่งภายใน
ควบคู่กับการให้คำแนะนำ คำปรึกษา และนำเสนอรายละเอียดการใช้งานที่ถูกต้องกับผู้ออกแบบ
โดยเฉพาะผลิตภัณฑ์เฉพาะด้านสำหรับผู้ออกแบบ (Specified Product)
ซึ่งส่วนใหญ่เป็นผลิตภัณฑ์ที่มีคุณลักษณะพิเศษเฉพาะ
เพื่อให้สามารถตอบสนองความต้องการและความพึงพอใจแก่ผู้ออกแบบและเจ้าของโครงการ
ทั้งในด้านคุณลักษณะ รูปแบบ ความสวยงาม และคุณภาพ บริษัทฯ
มีทีมงานฝ่ายขายที่มีความรู้เกี่ยวกับผลิตภัณฑ์ก่อสร้างตกแต่งภายในคุณภาพสูง อีกทั้งบริษัทฯ
ยังให้ความสำคัญกับการให้บริการจัดส่งผลิตภัณฑ์แก่ลูกค้าไปถึงยังสถานที่ที่ลูกค้าต้องการด้วยความรวดเร็ว
บริษัทฯ มีฝ่ายลูกค้าสัมพันธ์ (BSM Call Center) คอยให้คำแนะนำ ให้คำปรึกษา
ช่วยสนับสนุนและให้บริการหลังการขายกับลูกค้า
รวมทั้งช่วยประสานงานกับฝ่ายขายเพื่อส่งคำสั่งซื้อไปยังฝ่ายคลังสินค้า
และประสานงานการจัดส่งผลิตภัณฑ์ให้ลูกค้าตามกำหนด ทำให้บริษัทฯ
ได้รับความเชื่อถือและการยอมรับทั้งในด้านผลิตภัณฑ์และบริการจากผู้ออกแบบ ผู้รับเหมา
และเจ้าของโครงการเป็นอย่างดี

นอกจากนี้ บริษัทฯ มีนโยบายสนับสนุนให้ลูกค้าทุกรายสมัครเข้าเป็นสมาชิกของบริษัทฯ
เพื่อเป็นการสร้างแรงจูงใจให้ลูกค้าเกิดความรู้สึกที่ดีและการมีส่วนร่วม
ซึ่งจะส่งผลให้เกิดการซื้อในครั้งต่อไป บริษัทฯ
ยังมีส่วนร่วมในการแนะนำช่องทางธุรกิจให้แก่ระหว่างกลุ่มลูกค้าสมาชิกด้วยกัน
รวมทั้งมีการจัดงานพบปะสังสรรค์ระหว่างสมาชิกเพื่อสร้างเครือข่ายสมาชิก (Networking)
ซึ่งจะเป็นประโยชน์ในการประสานธุรกิจร่วมกันในอนาคต โดยทางบริษัทฯ
มีรูปแบบสมาชิกที่หลากหลายตามความเหมาะสมของลูกค้าแต่ละราย อาทิ BSM Club Card, BSM
Silver Card, BSM Gold Card, BSM Specialist Card, BSM Blue Card และ BSM
Platinum Card เป็นต้น ซึ่งการสมัครเป็นลูกค้าสมาชิกของบริษัทฯ
นอกจากจะได้รับข้อเสนอที่ดีกว่าลูกค้าทั่วไปแล้ว ยังได้รับสิทธิประโยชน์ต่างๆ ที่ทางบริษัทฯ
จะตอบแทนคืนสู่สมาชิกอีกด้วย โดยสิทธิประโยชน์เบื้องต้นจากการเป็นสมาชิกของบริษัทฯ มีดังนี้

+--------------------+-------------+------+-----+---------------------+
| ประเภทสมาชิก        | สิทธิป        |      |     |                     |
|                    | ระโยชน์ที่ได้รับ |      |     |                     |
+--------------------+-------------+------+-----+---------------------+
|                    | ส่วนลด       | วง   | ร   | สิทธิประโยชน์อื่น        |
|                    |             | เงินเ | ะยะ |                     |
|                    |             | ครดิต | เวล |                     |
|                    |             |      | าเค |                     |
|                    |             |      | รดิต |                     |
+--------------------+-------------+------+-----+---------------------+
| 1.                 |             | ไม่มี  | ไม่มี | -                   |
| ผู้รับเหมา            |             |      |     | ส่งสินค้าฟรีเมื่อสั่งซื้อเกิน  |
| ขนาดกลางและขนาดเล็ก |             |      |     | 5,000 บาท           |
|                    |             |      |     |                     |
| (                  |             |      |     | -                   |
| ไม่ได้จัดตั้งเป็นนิติบุคคล) |             |      |     | สะสม                |
|                    |             |      |     | คะแนนเพื่อแลกของรางวัล |
| - BSM Club Reward  |             |      |     |                     |
| Card               |             |      |     |                     |
+--------------------+-------------+------+-----+---------------------+
| 2.                 | -           | 150  | เร  | - ส่งสินค้าภายใน 1 วัน  |
| ผ                  | ส           | ,000 | ิ่มต้น |                     |
| ู้รับเหมาประเภทนิติบุคคล | ินค้าราคาพิเศษ | –    |     | -                   |
|                    |             | 300  | ที่   | ส่งสินค้าฟรีเมื่อสั่งซื้อเกิน  |
| - BSM Platinum     | -           | ,000 | 30  | 5,000 บาท           |
| Card               | สะสมยอ      | บาท  | วัน  |                     |
|                    | ดขายเพื่อรับคืน |      |     | -                   |
| - BSM Specialist   | Rebate      |      |     | มีสิทธิร่วมโ            |
| Card               |             |      |     | ปรโมชั่นคืนกำไรแก่สมาชิก |
|                    |             |      |     |                     |
| - BSM Gold Card    |             |      |     |                     |
|                    |             |      |     |                     |
| - BSM Silver Card  |             |      |     |                     |
|                    |             |      |     |                     |
| - BSM Blue Card    |             |      |     |                     |
|                    |             |      |     |                     |
| (สิทธิประโยชน        |             |      |     |                     |
| ์ขึ้นอยู่กับประเภทสมาชิก) |             |      |     |                     |
+--------------------+-------------+------+-----+---------------------+

หมายเหตุ : กรณีสมาชิกขอซื้อผลิตภัณฑ์เกินกว่าวงเงินเครดิตสูงสุดที่กำหนด
ทีมงานฝ่ายขายจะต้องขออนุมัติจากกรรมการบริหาร ซึ่งจะต้องพิจารณาอนุมัติเป็นกรณีพิเศษ

กระบวนการขายและจัดส่งผลิตภัณฑ์ของบริษัทฯ
ลูกค้าสามารถสั่งซื้อผลิตภัณฑ์ของบริษัทผ่านศูนย์ลูกค้าสัมพันธ์ (BSM Call Center) โดยตรง
หรือผ่านทางทีมงานฝ่ายขาย ซึ่งบริษัทฯ จะใช้เวลาดำเนินการจัดส่งสินค้าไปยังลูกค้าภายใน 24
ชั่วโมงนับจากได้รับการยืนยันคำสั่งซื้อ โดยมีขั้นตอนดังนี้

  ขั้นตอนที่ 1 เมื่อศูนย์ลูกค้าสัมพันธ์ (BSM Call Center) ได้รับการยืนยันคำสั่งซื้อ วัน เวลา
  และสถานที่ส่งมอบจากลูกค้า หรือเจ้าหน้าที่ฝ่ายขายแล้ว จะทำการออกใบกำกับภาษี (Tax
  Invoice) พร้อมส่งรายการสินค้าไปยังฝ่ายคลังสินค้า

  ขั้นตอนที่ 2 ฝ่ายคลังสินค้าดำเนินการเบิกสินค้า และจัดสินค้าตามใบสั่งซื้อ

  ขั้นตอนที่ 3 พนักงานคลังสินค้าแจ้งไปยังฝ่ายขนส่งสินค้าให้จัดส่งสินค้าไปยังลูกค้า

  ขั้นตอนที่ 4 ฝ่ายขนส่งสินค้าจัดส่งสินค้าไปยังลูกค้าตาม วัน เวลา
  และสถานที่ที่กำหนดไว้ในใบส่งของ
  โดยทางศูนย์ลูกค้าสัมพันธ์จะโทรศัพท์ไปแจ้งลูกค้าให้ทราบทันทีว่ากำลังไปส่งสินค้าให้
  และแจ้งประมาณเวลาที่คาดว่าจะถึงสถานที่ที่กำหนดไว้

[]

กลยุทธ์ด้านราคา (Price)

การกำหนดราคาผลิตภัณฑ์ของบริษัทฯ แบ่งตามลักษณะผลิตภัณฑ์แต่ละประเภท
โดยคำนึงถึงปัจจัยในการแข่งขันเป็นองค์ประกอบ โดยสามารถแบ่งกลยุทธ์ด้านราคาได้ดังนี้

-   ผลิตภัณฑ์ก่อสร้างสำหรับงานตกแต่งภายใน (Building Product)
    เนื่องจากสินค้าประเภทดังกล่าวมีจำหน่ายทั่วไปและมีความยืดหยุ่นต่อราคาสูง บริษัท
    จึงกำหนดราคาสินค้าโดยอ้างอิงตามราคาตลาด
    ซึ่งจะมีการสำรวจราคาตลาดทุกสัปดาห์เพื่อพิจารณาในการปรับราคาสินค้า

  ทั้งนี้ บริษัทฯ ยังมีนโยบายกำหนดราคาสินค้าเท่ากับผู้จำหน่ายรายอื่น ซึ่งบริษัทฯ
  ให้อำนาจการตัดสินใจลดราคาสินค้าเป็นกรณีพิเศษแก่ผู้อำนวยการฝ่ายขาย
  หรือผู้อำนวยการฝ่ายพัฒนาผลิตภัณฑ์

-   ผลิตภัณฑ์เฉพาะด้านสำหรับผู้ออกแบบ (Specified Product) สำหรับผลิตภัณฑ์กลุ่มนี้
    ถึงแม้ว่าในตลาดจะมีผลิตภัณฑ์ทดแทนอยู่มากมายหลากหลายตราสินค้า
    และมีการแข่งขันด้านราคาค่อนข้างสูง แต่ผลิตภัณฑ์ของบริษัทฯ
    ก็สามารถสร้างความแตกต่างในด้านคุณภาพ ความหลากหลาย และการบริการที่ดีกว่า บริษัทฯ
    จึงไม่มีนโยบายที่จะแข่งขันด้านราคากับคู่แข่งในผลิตภัณฑ์กลุ่มนี้
    แต่จะกำหนดราคาขายโดยวิธีบวกกำไรส่วนเพิ่มจากต้นทุนผลิตภัณฑ์ (Mark-up on Cost)

  กลยุทธ์ด้านช่องทางการจำหน่าย (Place)

บริษัทฯ มีกลยุทธ์การจำหน่ายผลิตภัณฑ์ในเชิงรุก โดยใช้ทีมงานฝ่ายขายที่มีประสิทธิภาพ
รวมทั้งมีความรู้และประสบการณ์ในด้านผลิตภัณฑ์ก่อสร้างตกแต่งภายใน ซึ่งบริษัทฯ
ได้แบ่งทีมงานฝ่ายขายออกเป็น 2 ทีม ได้แก่ ทีมงานขายสำหรับดูแลผู้ออกแบบ
และทีมงานขายสำหรับดูแลผู้รับเหมา เพื่อให้เข้าถึงความต้องการที่แตกต่างกันของกลุ่มลูกค้า
และบริษัทฯ
ยังเน้นการบริการที่รวดเร็วโดยมีศูนย์บริการลูกค้าสัมพันธ์ให้คำปรึกษาและแนะนำข้อมูลต่างๆ
เกี่ยวกับการตกแต่งภายใน ซึ่งปัจจุบันช่องทางการจำหน่ายผลิตภัณฑ์ของบริษัทฯ มี 2 ช่องทาง ดังนี้

-   ลูกค้าสามารถเลือกชมผลิตภัณฑ์และสั่งซื้อผลิตภัณฑ์ได้โดยตรง ณ สำนักงานขายของบริษัทฯ หรือ

-   ลูกค้าสามารถสั่งซื้อสินค้าได้โดยตรงผ่านศูนย์บริการลูกค้าสัมพันธ์
    ในกรณีที่เป็นสมาชิกของบริษัทฯ อยู่ก่อนแล้ว
    หรือสั่งซื้อผ่านทีมงานขายในกรณีที่เป็นลูกค้าใหม่หรือยังไม่ได้สมัครเป็นสมาชิก
    ซึ่งการรับบริการทั้ง 2 วิธีนี้ ลูกค้าจะได้รับความสะดวก และรวดเร็ว
    นอกจากนี้ยังมีช่องทางพิเศษสำหรับลูกค้าสมาชิกให้สามารถสั่งซื้อสินค้าได้ตลอด 24
    ชั่วโมงผ่านทางศูนย์บริการลูกค้าสัมพันธ์ (BSM Call Center)
    ซึ่งช่วยลดข้อจำกัดด้านเวลาในการที่ลูกค้าจะติดต่อสั่งซื้อผลิตภัณฑ์ของบริษัทฯ ได้

นอกจากการอาศัยช่องทางการให้บริการดังกล่าวข้างต้นแล้ว บริษัทฯ
ยังมีสำนักงานสาขาและทีมงานที่พร้อมให้บริการ ซึ่งปัจจุบันบริษัทฯ มีสำนักงานสาขา 2 แห่ง
ตั้งอยู่ตำบลเทพกระษัตรี อำเภอถลาง จังหวัดภูเก็ต และ ตำบลบ่อผุด อำเภอเกาะสมุย
จังหวัดสุราษฎร์ธานี เพื่อรองรับกลุ่มลูกค้าโรงแรมและรีสอร์ทในจังหวัดภูเก็ต และจังหวัดใกล้เคียง
และมีโครงการเพิ่มช่องทางการจัดจำหน่าย On-line ผ่านระบบ Internet ในอนาคต บริษัทฯ
มีโครงการที่จะเปิดสาขาใหม่ที่อำเภอเมือง จังหวัดสมุทรปราการ
ซึ่งคาดว่าจะสามารถเปิดให้บริการแก่กลุ่มลูกค้าเป้าหมายได้ภายในไตรมาส 2 ปี 2553

บริษัทฯ มีแผนงานที่จะเปิด 4 บริษัทย่อยทั้งในและต่างประเทศ
ซึ่งจะทำให้โครงสร้างธุรกิจของบริษัทมีความชัดเจนมากขึ้น
โดยในต่างประเทศจะเป็นการร่วมลงทุนกับบริษัทผู้แทนจำหน่ายในปัจจุบัน
เพื่อทำให้การทำงานมีความคล่องตัวมากขึ้น

กลยุทธ์ด้านการส่งเสริมการขาย (Promotion)

บริษัทฯ มีการจัดกิจกรรมส่งเสริมการขายโดยใช้ระบบที่มุ่งเน้นตอบแทนคืนแก่ลูกค้าสมาชิกของบริษัทฯ
เป็นหลัก (Loyalty Program) โดยลูกค้าสมาชิกจะได้รับสิทธิเข้าร่วมโปรโมชั่นพิเศษต่างๆ
ที่จัดขึ้น เช่น การเข้าร่วมรายการคืนกำไรแก่ลูกค้าสมาชิก การสะสมคะแนนเพื่อแลกของรางวัล
อาทิ บัตรเติมน้ำมันฟรี เป็นต้น

สำหรับการโฆษณาประชาสัมพันธ์และการสื่อสารไปยังกลุ่มลูกค้าผู้ใช้ผลิตภัณฑ์โดยตรงหรือผู้บริโภค
(End User) บริษัทฯ
ได้มีนโยบายในการมีส่วนร่วมในการจัดงานหรือเข้าร่วมในงานนิทรรศการและงานประกวดต่างๆ
ที่เกี่ยวข้องกับการออกแบบผลิตภัณฑ์ตกแต่งภายในและอุปกรณ์สำนักงาน ซึ่งบริษัทฯ
ให้ความสำคัญในการเข้าไปมีส่วนร่วมอย่างต่อเนื่อง
และถือเป็นอีกหนึ่งนโยบายในการการเพิ่มคุณค่าองค์กรและเพื่อเป็นการตอบแทนคืนสู่สังคมตามแนว
CSR (Corporate Social Responsibility) โดยในปี 2552 บริษัทฯ
ได้ร่วมกันทำกิจกรรมสร้างสรรค์ระหว่างดีไซเนอร์ด้วยกัน ภายใต้ธีม “Do it together”
ในงานออกแบบบางกอก 2552 พร้อมกับชื่อกลุ่มใหม่ “Knotting Else”
โดยคิดกิจกรรมที่เน้นในเรื่องของ “การแบ่งปัน” และ “การมีส่วนร่วม” ของดีไซเนอร์
ในกลุ่มจะสร้างงานศิลปะร่วมกันจากชิ้นส่วนประกอบของเกม Tetris
ซึ่งสามารถนำมาประกอบได้หลากหลายรูปแบบขึ้นอยู่กับประโยชน์ใช้สอยที่ต้องการ อาทิ ม้านั่ง โต๊ะ
ชั้นวางหนังสือ ผนัง เป็นต้น
และชิ้นส่วนทั้งหมดจะถูกนำไปมอบต่อให้กับเด็กนักเรียนหลังกจากจบเทศกาลแล้ว

นอกจากนี้ บริษัทฯ เข้าร่วมสนับสนุนงาน TIDA’S NIGHT’09 นั้น
ซึ่งจัดขึ้นโดยสมาคมมัณฑนากรแห่งประเทศไทย
เพื่อสร้างความสัมพันธ์ที่ดีภายในกลุ่มนักออกแบบและกลุ่มอุตสาหกรรมที่เกี่ยวข้อง

กลุ่มลูกค้าเป้าหมาย

เนื่องจากการตัดสินใจเลือกซื้อผลิตภัณฑ์ก่อสร้างและตกแต่งภายใน
เจ้าของโครงการจะแจ้งงบประมาณและรูปแบบความต้องการแก่ผู้ออกแบบงานตกแต่งภายใน
เพื่อทำการออกแบบและกำหนดชนิดของผลิตภัณฑ์
หลังจากนั้นผู้รับเหมางานตกแต่งภายในจะเป็นผู้จัดซื้อผลิตภัณฑ์ตามที่ผู้ออกแบบกำหนดเพื่อนำไปใช้ก่อสร้างตกแต่งภายใน
เมื่อเสร็จงานแล้วขั้นตอนสุดท้ายคือการตรวจรับงานโดยเจ้าของโครงการ บริษัทฯ
มีความเข้าใจในลักษณะความสัมพันธ์ของแต่ละฝ่ายเป็นอย่างดี บริษัทฯ
จึงกำหนดกลุ่มลูกค้าเป้าหมายเป็น 2 กลุ่ม ได้แก่ ผู้ออกแบบงานตกแต่งภายใน
และผู้รับเหมางานตกแต่งภายใน ซึ่งทั้ง 2
กลุ่มเป็นผู้ที่มีอิทธิพลทางความคิดสำหรับงานก่อสร้างตกแต่งภายใน

จากฐานข้อมูลลูกค้าปัจจุบัน บริษัทฯ มีลูกค้าสมาชิกมากกว่า 1,000 ราย
ซึ่งส่วนใหญ่เป็นกลุ่มผู้รับเหมางานตกแต่งภายใน
และมีจำนวนลูกค้าที่สั่งซื้อสินค้าอย่างต่อเนื่องประมาณ 500 ราย ซึ่งจะเห็นได้ว่าบริษัท
มีฐานลูกค้าจำนวนมากและไม่มีการพึ่งพิงลูกค้ารายใหญ่หรือลูกค้ารายใดรายหนึ่งอย่างมีนัยสำคัญ

ภาวะการแข่งขัน

บริษัทฯ ไม่มีคู่แข่งขันทางตรง (Direct Competitor) เนื่องจากบริษัทฯ
มีความแตกต่างจากคู่แข่งขันรายอื่นทั้งด้านลักษณะผลิตภัณฑ์ที่จัดจำหน่าย และด้านกลุ่มลูกค้า กล่าวคือ
บริษัทฯ
มีการพัฒนาผลิตภัณฑ์ก่อสร้างตกแต่งภายในและจำหน่ายผลิตภัณฑ์ดังกล่าวภายใต้ตราสินค้าของบริษัทฯ
เอง
และเป็นตัวแทนจำหน่ายแต่เพียงผู้เดียวในประเทศไทยสำหรับผลิตภัณฑ์ภายใต้ลิขสิทธิ์ตราสินค้าชั้นนำจากต่างประเทศบางผลิตภัณฑ์
ในด้านกลุ่มลูกค้าของบริษัทฯ เน้นการตลาดตรงสู่กลุ่มผู้ออกแบบ (Interior Designer)
และผู้รับเหมางานตกแต่งภายใน (Interior Constructor) เป็นหลัก
ในขณะที่คู่แข่งขันส่วนใหญ่เน้นกลุ่มลูกค้าประเภทผู้รับเหมา และเจ้าของบ้านพักอาศัย (End User)
ซึ่งเป็นกลุ่มลูกค้าที่ผู้ประกอบการจะต้องเผชิญกับการแข่งขันที่ค่อนข้างสูง

บริษัทฯ มีคู่แข่งขันทางอ้อม (Indirect Competitor)
ซึ่งเป็นผู้ประกอบการศูนย์ค้าส่งค้าปลีกวัสดุก่อสร้างและอุปกรณ์ตกแต่ง
และผู้ประกอบการร้านค้าจำหน่ายผลิตภัณฑ์ก่อสร้างตกแต่งภายในเฉพาะด้าน
ปัจจุบันในประเทศไทยมีผู้ประกอบธุรกิจจำหน่ายวัสดุก่อสร้างและตกแต่งเพิ่มขึ้นมาก
โดยมีผู้ประกอบการรายใหญ่ในธุรกิจจำนวน 8 ราย
ซึ่งมีสาขาและตัวแทนจำหน่ายกระจายอยู่ทั้งในเขตกรุงเทพ ปริมณฑล และภูมิภาคต่างๆ ทั่วประเทศ
โดยผู้ประกอบการรายใหญ่ทุกรายมีรูปแบบการดำเนินธุรกิจแบบร้านค้าส่งค้าปลีกสมัยใหม่ (Modern
Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านครบวงจร
ที่ลูกค้าสามารถเลือกซื้อสินค้าเกี่ยวกับบ้านได้ในที่เดียว (One Stop Shopping)

ตารางแสดงรายชื่อผู้ประกอบการธุรกิจจำหน่ายวัสดุก่อสร้างและตกแต่ง (แยกตามรูปแบบธุรกิจ)

+------------------+---------------------------------------------------+
| รูปแบบธุรกิจ        | รายชื่อผู้ประกอบการ                                   |
+------------------+---------------------------------------------------+
| 1.               | บมจ.โฮมโปรดักส์เซ็นเตอร์ บจก.ซีอาร์ซีเพาเวอร์รีเทล         |
|   ธุรกิจโฮมเซ็นเตอร์ | บจก.สยามโกลบอลเฮ้าส์                                |
|     (Modern      |                                                   |
|     Trade)       |                                                   |
+------------------+---------------------------------------------------+
| 2.  ธุร           | บจก.ซีเมนต์ไทยการตลาด บจก.บุญถาวรเซรามิก              |
| กิจร้านค้าเฉพาะอย่าง | บจก.แกรนด์โฮมมาร์ทกรุ๊ป บจก.เดคคอร์มาร์ท บจก.ชลบุรีกันยง   |
|     (Specialty   | บจก.สุขภัณฑ์เซ็นเตอร์ บจก.อินเตอร์สุขภัณฑ์                  |
|     Store)       | บจก.อินเด็กซ์เฟอร์นิเจอร์ ฯลฯ                           |
+------------------+---------------------------------------------------+

ที่มา : รวบรวมโดยฝ่ายวิจัยธุรกิจ บมจ.ธนาคารกรุงไทย

ภาวะอุตสาหกรรม

พื้นที่สำนักงานให้เช่า

ประมาณการพื้นที่อาคารสำนักงานให้เช่าในปี 2552 จะมีเพิ่มขึ้นอีกร้อยละ 2.1
จากอาคารที่ดำเนินการก่อสร้างมาจากปีก่อน ขณะที่ผู้เช่าหลายรายเริ่มปรับลดพื้นที่เช่าลง
และบางแห่งย้ายไปยังอาคารสำนักงานที่มีราคาเช่าที่ถูกกว่า เนื่องจากภาวะเศรษฐกิจหดตัวลง
ทำให้ผู้เช่าจำเป็นต้องปรับลดค่าใช้จ่าย
อย่างไรก็ดีอาคารสำนักงานตามแนวเส้นทางรถไฟฟ้าและรถไฟฟ้าใต้ดินที่มีมาตรฐานการบริการที่ดียังเป็นที่ต้องการอย่างต่อเนื่อง
แม้ตลาดจะมีการแข่งขันสูงในด้านราคาเช่ารุนแรงขึ้นก็ตาม

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

ที่อยู่อาศัย

ภาวะอุตสาหกรรมที่อยู่อาศัยในเขตกรุงเทพมหานครและปริมณฑลสามารถแบ่งออกเป็น 3 ประเภท
คือ อาคารชุดพักอาศัย เซอร์วิสอพาร์ทเม้นท์ และบ้านจัดสรร โดยมีรายละเอียด ดังนี้

อาคารชุดพักอาศัย (Condominium)

ตลาดอาคารชุดพักอาศัยปี 2553 จะขยายตัวเพิ่มมากขึ้น เมื่อภาวะเศรษฐกิจเริ่มมีการฟื้นตัวดีขึ้น
ทั้งนี้การดำเนินธุรกิจส่วนใหญ่จะเป็นของผู้ประกอบการรายใหญ่ซึ่งมีเงินลงทุนสูง
และให้ความสำคัญกับการพัฒนาโครงการใหม่ระดับราคา 2-5 ล้านบาท
ในบริเวณทำเลที่ตั้งใกล้สถานีรถไฟฟ้าต่างๆมากขึ้น เช่น ลาดพร้าว-รัชดา, พหลโยธิน และเอกมัย
เป็นต้น เนื่องจากผู้ซื้อที่มีรายได้ปานกลางยังมีกำลังซื้อที่อยู่อาศัยเป็นของตนเอง
และต้องการพักอาศัยในเมือง

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

เซอร์วิสอพาร์ทเม้นท์ (Service Apartment)

ประมาณการห้องพักเซอร์วิสอพาร์ทเม้นท์ในเขตกรุงเทพมหานครและปริมณฑลปี 2553 มีจำนวน
17,000 ยูนิต เพิ่มขึ้นร้อยละ 6.3
เนื่องจากส่วนใหญ่เป็นการพัฒนาโครงการในลักษณะผสมผสานระหว่างเซอร์วิสอพาร์ทเม้นท์และอาคารชุดพักอาศัย
ประกอบกับรัฐมีมาตรการกระตุ้นและส่งเสริมการท่องเที่ยวอย่างต่อเนื่อง อาทิ งานท่องเที่ยว
ท่องโลก 2010 เป็นต้น ทำให้จำนวนการพักเพิ่มขึ้น และอัตราการเข้าพักปรับตัวสูงขึ้น
อย่างไรก็ดีธุรกิจยังคงเผชิญกับการแข่งขันสูงกับธุรกิจโรงแรม
และอาคารชุดพักอาศัยให้เช่าตามแนวรถไฟฟ้า

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

บ้านจัดสรร

บ้านจัดสรรในเขตกทม. และปริมณฑลในปี 2552 คาดว่าภาวะเศรษฐกิจที่หดตัวลง
จะส่งผลให้ธุรกิจบ้านจัดสรรหดตัวตาม และรายได้ของผู้ประกอบการจะลดลง
ขณะที่ตลาดมีการแข่งขันสูงขึ้นจากบ้านค้างสต๊อกในปีก่อนๆ
อย่างไรก็ดีผู้ประกอบการรายใหญ่ยังมีการเปิดโครงการใหม่
โดยเฉพาะทาวน์เฮาส์ในเมืองระดับราคา 2-5 ล้านบาท
ที่ตั้งอยู่ในทำเลที่มีศักยภาพใกล้สถานีรถไฟฟ้า สถานศึกษา และโรงพยาบาล
ซึ่งสอดรับกับกำลังซื้อของผู้บริโภค

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

สำหรับธุรกิจบ้านจัดสรรในจังหวัดภูเก็ต ในปี 2552 ที่ผ่านมามีภาวะธุรกิจที่หดตัวลง
เนื่องจากผู้บริโภควิตกกังวลต่อภาวะเศรษฐกิจที่หดตัว และส่งผลกระทบต่อรายได้
ซึ่งเป็นผลให้กำลังซื้อต่ำลง และต้องใช้เวลาตัดสินใจซื้อที่อยู่อาศัยนานขึ้น
ทำให้ธุรกิจมีมูลค่าลดลงจากปีก่อนถึงร้อยละ 13.3
และมีการแข่งขันกับธุรกิจอาคารชุดพักอาศัยรุนแรงขึ้น
เนื่องจากชาวต่างชาติหันมานิยมซื้ออาคารชุดพักอาศัยมากกว่า เพราะสามารถถือครองกรรมสิทธิ์ได้

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

การจัดหาผลิตภัณฑ์

ในส่วนของผลิตภัณฑ์ภายใต้ลิขสิทธิ์ตราสินค้าของบริษัทเอง บริษัทฯ
จะทำการว่าจ้างโรงงานผู้ผลิตในประเทศที่ได้คุณภาพผ่านเกณฑ์มาตรฐานที่บริษัทฯ
กำหนดให้เป็นผู้ผลิต สำหรับผลิตภัณฑ์ภายใต้ลิขสิทธิ์ตราสินค้าชั้นนำทั้งในประเทศและจากต่างประเทศ
บริษัทฯ มีนโยบายการจัดซื้อผลิตภัณฑ์จากเจ้าของลิขสิทธิ์ตราสินค้าโดยตรง ทั้งนี้ บริษัทฯ
มีขั้นตอนและวิธีการจัดหาผลิตภัณฑ์โดยการกำหนดรูปแบบ คุณลักษณะ
และประเภทผลิตภัณฑ์ที่ต้องการตามแผนการขายของฝ่ายขาย
หลังจากนั้นจะพิจารณาคัดเลือกและจัดซื้อผลิตภัณฑ์จากผู้ผลิต
ซึ่งโดยปกติจะทำการคัดเลือกผู้ผลิตมากกว่าหนึ่งราย
ยกเว้นผู้ผลิตที่เป็นพันธมิตรของบริษัทมาเป็นเวลานาน อาทิ บริษัท ไทยผลิตภัณฑ์ยิบซั่ม จำกัด
(มหาชน) เป็นต้น
สำหรับการพิจารณาตัดสินใจจัดหาผลิตภัณฑ์จะเป็นการพิจารณาร่วมกันระหว่างฝ่ายบริหาร
ฝ่ายพัฒนาผลิตภัณฑ์ และฝ่ายขาย เพื่อให้ได้ผลิตภัณฑ์ที่มีคุณลักษณะเป็นไปตามที่กำหนด

บริษัทฯ มียอดสั่งซื้อผลิตภัณฑ์มากกว่าร้อยละ 30 ของมูลค่าการสั่งซื้อรวมในปี 2552
จากคู่ค้ารายใหญ่ ดังนี้

+--------------------------+-------+----+------------+---------------+
| บริษัท                     | ผ     | ปร | ระ         | ยอดสั่งซื้อ ปี     |
|                          | ลิตภัณฑ์ | ะเ | ยะเวลาติดต่อ | 2552          |
|                          |       | ทศ |            |               |
+--------------------------+-------+----+------------+---------------+
| 1. บริษัท ไทยผลิตภัณฑ์ยิบซั่ม    | แผ    | ไ  | 10 ปี       | 118.42 ล้านบาท |
| จำกัด (มหาชน)             | ่นยิบซั่ม | ทย |            |               |
|                          |       |    |            | คิดเป็นร้อยละ    |
|                          |       |    |            | 41.09         |
|                          |       |    |            | ของมูลค่าก      |
|                          |       |    |            | ารสั่งซื้อสินค้ารวม |
+--------------------------+-------+----+------------+---------------+

หมายเหตุ : มูลค่าการสั่งซื้อสินค้ารวมในปี 2552 เท่ากับ 288.19 ล้านบาท

ผลกระทบต่อสิ่งแวดล้อม

บริษัทฯ
ดำเนินธุรกิจเป็นผู้จัดจำหน่ายผลิตภัณฑ์ก่อสร้างตกแต่งภายในโดยการจัดซื้อผลิตภัณฑ์มาเพื่อจำหน่าย
ไม่มีโรงงานผลิตสินค้า และไม่มีการจำหน่ายผลิตภัณฑ์ที่เป็นวัตถุอันตราย
อีกทั้งในส่วนของสาขาจังหวัดภูเก็ตซึ่งเป็นศูนย์ประกอบและติดตั้งผลิตภัณฑ์ระบบประตู-หน้าต่างตราสินค้า
Fletcher ก็ไม่ได้มีกระบวนการผลิตที่เป็นอันตรายใดๆ ดังนั้นธุรกิจของบริษัทฯ
จึงไม่มีผลกระทบต่อสิ่งแวดล้อม

งานที่ยังไม่ได้ส่งมอบ

- ไม่มี -